หนูเป็นคนที่มีประจำเดือนเยอะมากและบ่อยค่ะเดือนนึงจะเป็นประจำเดือน 20 กว่าวันเลยและเป็นแบบนี้ทุกๆเดือนหนูเคยไปหาแต่บอกว่ามันเป็นมันปกติเกี่ยวกับวัยเจริญพันธุ์อะไรประมาณนี้ค่ะหนูอายุ 23 ปีก็ให้ยาปรับฮอร์โมนมากินแล้วก็แนะนำให้ทานยาคุมแล้วอยู่ๆช่วงเดือนกุมภาพันธ์ประจำเดือนหนูก็ไม่มาจนถึงตอนนี้เดือนพฤษภาคมหนูทำการตรวจครรภ์แล้วแต่ไม่พบหนูเลยสงสัยว่าหนูเป็นอะไรแต่ตอนนี้ไม่กล้าไปหาเพราะว่ามีสถานการณ์โควิคค่ะเลยอยากรู้ว่าทำไมประจำเดือนถึงไม่มาแต่บางครั้งมีเลือดออกมาเป็นสีดำๆและมีกลิ่น
สวัสดีค่ะ การที่ประจำเดือนมานาน 20 กว่าวัน ถือว่ามีประจำเดือนมานานผิดปกติ โดยอาจเกิดจากสาเหตุต่างๆ เช่น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นอย่างไรก็ตาม หากหลังจากนั้น ประจำเดือนกลับขาดหายไป ซึ่งหากได้ตรวจหาการตั้งครรภ์แล้วไม่พบ ก็แสดงว่าไม่ได้เกิดจากการตั้งครรภ์ แต่อาจเกิดจากสาเหตุ เช่น มีโรคอ้วน การผลิตฮอร์โมนของรังไข่ผิดปกติ มีภาวะมีถุงน้ำจำนวนมากในรังไข่ (PCOS) มีภาวะไทรอยด์ฮอร์โมนผิดปกติ (ซึ่งสามารถทำให้ประจำเดือนมานาน หรือหายไปก็ได้) เป็นต้นแนะนำว่า หากประจำเดือนไม่มานานเกิน 3 เดือนแล้ว มีเพียงแค่เลือดสีดำๆ ออกมา หรือหลังจากนี้ยังคงมีประจำเดือนมาแต่ละครั้งนานเกิน 10 วัน ก็ควรไปพบสูติ-นรีแพทย์เพื่อตรวจหาสาเหตุค่ะ ซึ่งแม้จะอยู่ในช่วงของการมีโรคระบาดอยู่ ก็สามารถไปรับการตรวจได้ ซึ่งหากเราป้องกันตัวเองได้ดี คือสวมหน้ากากอนามัยตลอดเวลา เว้นระยะห่างจากผู้อื่น ล้างมือบ่อยๆ โอกาสในการติดเชื้อโรคโควิด 19 ก็แทบไม่มีค่ะ